Μια επώδυνη κληρονομιά Τραύμα, Ενοχή και Διαχείριση του Παρελθόντος στα μυθιστορήματα Διαβάζοντας στη Χάννα του Bernhard Schlink Ο Γερμανός μουτζαχεντίν του Boualem Sansal
Creators: name: Λιατσοπούλου, Ανδριανή Παναγιώτη
Publisher: name: Aristotle University of Thessaloniki
Year: 2016
Subjects: Τραύμα
Ενοχή
Διαχείριση του Παρελθόντος
Trauma
Guilt
Management of the Past

description: Στην παρούσα εργασία διερευνάται η αναπαράσταση του τραύματος σε δυο μυθιστορήματα, στο Διαβάζοντας στη Χάννα του Bernhard Schlink και στο Γερμανό Μουτζαχεντίν του Boualem Sansal. Στα συγκεκριμένα μυθιστορήματα οι πρωταγωνιστές ανακαλύπτουν ότι σημαντικοί γι’ αυτούς Άλλοι, η ερωμένη του πρωταγωνιστή Μίκαελ στο πρώτο έργο και ο πατέρας των δύο πρωταγωνιστών στο δεύτερο, υπήρξαν υπεύθυνοι για ναζιστικά εγκλήματα, κατά τη διάρκεια του Β’ Παγκοσμίου Πολέμου. Η έννοια του τραύματος και της ενοχής, αποτελούν τους θεματικούς πυρήνες γύρω από τις οποίες συγκροτούνται τα μυθιστορήματα. Οι μυθοπλαστικές αφηγήσεις αναδεικνύονται για τους πρωτοπρόσωπους αφηγητές σε ένα πρόσφορο μέσο διεργασίας της τραυματικής εμπειρίας, συλλαμβάνοντας ποικίλες διαστάσεις των θεωρητικών συζητήσεων γύρω από τη διαχείριση του παρελθόντος και αποδίδοντας τις αμφιβολίες και αμφιταλαντεύσεις που βιώνουν οι μεταπολεμικές κοινωνίες, όταν έρχονται αντιμέτωπες με το παρελθόν. Στο πρώτο μέρος της εργασίας παρουσιάζονται έννοιες οι οποίες θεματοποιούνται στα δυο μυθιστορήματα, όπως το τραύμα, το πένθος, η ενοχή, η μνήμη και οι συνέπειες ενός οικογενειακού μυστικού. Στο δεύτερο μέρος της εργασίας διερευνάται πώς αντιδρούν οι πρωταγωνιστές στην τραυματική αποκάλυψη, η οποία σηματοδοτεί για αυτούς μια κρίση ταυτότητας και παράγει αισθήματα ενοχής. Η ποιότητα των αμυντικών τους μηχανισμών, η δομή της προσωπικότητάς τους και η σχέση των ηρώων με το κοινωνικό τους πλαίσιο επηρεάζουν τις αντιδράσεις τους. Τέλος εξετάζεται πού εκβάλει η διαχείριση της ενοχής και του τραύματος. Ο κάθε ήρωας μεταβολίζει ψυχικά με διαφορετικό τρόπο το τραυματικό γεγονός και στο τέλος της αφήγησης προχωρά σε άλλη επιλογή. Επιχειρείται να προσδιορισθούν οι παράγοντες που καθορίζουν τις διαφορετικές επιλογές τους.
description: The present thesis investigates the representation of trauma in two novels, Bernhard Schlink’s The Reader and Boualem Sansal’s Le Village de l'Allemand ou Le Journal des frères Schiller. All the three protagonists of the novels discover that Significant Others, the lover of the protagonist Michael in the first novel and the father of the two protagonists in the second, were perpetrators of Nazi crimes during World War II. The concepts of trauma and guilt are the main themes around which the novels are organized. The first-person narratives focus on the way the protagonists cope with traumatic experience, capturing various dimensions of theoretical discussions around the perception of the past and depicting the doubts experienced by post-war societies when they are faced with the past. In the first part of the thesis we present concepts the two novels deal with such as trauma, grief, guilt, memory and the consequences of a family secret. In the second part of the paper we investigate how the heroes react to traumatic revelation, which generates for them an identity crisis and feelings of guilt. The quality of their defence mechanisms, the structure of their personality and their relationship with their social context influence the reactions of the heroes. Each hero assimilates in a different way the traumatic event and at the end of the narrative proceeds towards a different option. We seek to identify the factors that determine their options.